VILNIAUS UNIVERSITETAS

LITUANISTINIŲ STUDIJŲ KATEDRA

LIETUVIŲ KALBOS TESTAS

JAV LITUANISTINĖMS MOKYKLOMS

A2 LYGIS

SKAITYMO IR RAŠYMO SANDAS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vardas, pavardė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mokykla, data

**1 dalis** *(1–5)*

***Pasirinkite teisingą atsakymą A, B arba C.***

***Atsakymus žymėkite pagal pavyzdį.***

***0 – pavyzdys.***

|  |  |  |
| --- | --- | --- |
| **0** | Susitiksime po savaitės! | **A** Iki rytojaus!  **B** Atsiprašau, negaliu padėti.  **C** Gerai, iki pasimatymo. |
| **1** | Labai atsiprašau, kad pavėlavau į pamoką. | **A**  Žinau, tu visada ateini laiku.  **B** Puiku, tu niekada nevėluoji.  **C** Nieko tokio, prašom sėstis. | |
| **2** | Kaip tau sekasi mokytis kalbos? | **A** Ačiū, gerai, nes visada darau namų darbus.  **B** Man reikia eiti mokytis.  **C**  Neblogai, ačiū, jau baigiau. | |
| **3** | Sergu, rytoj negalėsiu ateiti į vakarėlį. | **A** Gaila, kad vakarėlis jau baigiasi.  **B** Kaip gaila, linkiu greitai pasveikti.  **C** Susitiksime rytoj vakarėlyje. | |
| **4** | Ačiū, buvo labai skanu. | **A** Puiku! Aš mėgstu skaniai pavalgyti.  **B** Gerai, norėčiau ledų su vaisiais.  **C** Į sveikatą! Džiaugiuosi, kad tau patiko. | |
| **5** | Atsiprašau, gal galiu užeiti? | **A** Nieko tokio, susitiksime mokykloje.  **B** Prašom truputėlį palaukti.  **C** Taip, pas jį dažnai užeinu. | |

**2 dalis** *(6–10)*

***Susiekite žodžius su jų aprašymais. Vienu žodžiu yra daugiau.***

***Atsakymus rašykite į lentelę pagal pavyzdį.***

***0 – pavyzdys.***

|  |  |  |
| --- | --- | --- |
| **0** | Daiktas, kuriuo žaidžiame tenisą | **A** ežeras |
| **6** | Ugnis, kurią deginame lauke | **B** laužas |
| **7** | Vieta, kur auga daug medžių | **C**  miškas |
| **8** | Siauras kelias per mišką | **D** palapinė |
| **9** | Iš medžiagos pasiūtas namelis stovyklauti | **E** ***raketė*** |
| **10** | Vanduo, kuris teka tarp dviejų krantų | **F** takas |
|  |  | **G** upė |

|  |  |  |  |  |  |
| --- | --- | --- | --- | --- | --- |
| **0** | **6** | **7** | **8** | **9** | **10** |
| ***E*** |  |  |  |  |  |

**3 dalis** *(11–15)*

***Perskaitykite skelbimą.***

***Prie 11–15 punktų įrašykite reikalingą informaciją.***

***0 – pavyzdys.***

|  |  |
| --- | --- |
| Varpas dedikuotas šv. Kazimierui.  Dainiaus Tunkūno fotografija | http://vz.lt/images/publicationimages/f2e825bb-6c40-4577-a8f9-7f9e294f9e2b.jpg |

**Mieli vilniečiai ir miesto svečiai!**

Nuo šių metų gegužės pirmosios dienos kviečiame jus į varpų muziejų. Jūs galėsite apžiūrėti varpų ekspoziciją, seną miesto laikrodį, pamatyti senas bažnyčių nuotraukas. Darbo dienomis čia organizuojamos pamokėlės vaikams. Taip pat galima dalyvauti virtualioje kelionėje „Vilniaus panorama“.

Muziejus bus atidarytas lankytojams darbo dienomis ir šeštadieniais nuo 10 iki 19 val. Planuojama, kad žiemą muziejus dirbs viena valanda trumpiau. Sekmadieniais nedirbs.

Mes esame Užupio g. 26.

Bilietas į muziejų kainuoja 4,30 EUR. Mokiniams, studentams ir pensininkams taikoma nuolaida. Jiems bilietas kainuoja 2,30 EUR.

Į ekskursiją prašom registruotis telefonu 8 800 55521.

Daugiau paskaityti apie naują muziejų galite internete adresu [www.varpas.lt](http://www.varpas.lt).

|  |  |  |
| --- | --- | --- |
| Atidarymas | **0** | ................... ***gegužės 1 d.*** ......................... |
| Muziejus organizuoja | **11** | .................................................................. |
| Darbo valandos | **12** | ................................................................... |
| Muziejaus adresas | **13** | ................................................................... |
| Kaina mokiniams | **14** | ................................................................... |
| Daugiau informacijos | **15** | ................................................................... |

**4 dalis** *(16–20)*

***Perskaitykite pokalbį su Rūta Jankute.***

***Pažymėkite, kurie teiginiai (16–20) teisingi, kurie neteisingi.***

***0 – pavyzdys.***

**Čempionės Rūtos Jankutės linkėjimai lietuviams**

Tenisininkė, pasaulio ir Europos čempionė Rūta Jankutė jau atšventė aštuonioliktąjį gimtadienį. Mergina gimė ir karjerą pradėjo Klaipėdoje, bet jau nemažai laiko gyvena ir treniruojasi Anglijoje.

Jei pažiūrėtumėte jos *Facebook‘ą,* pamatytumėte*,* kad prie trumpos biografijos anglų kalba yra lietuviškas sakinys „Mes už Lietuvą!“ Viena žurnalistė paklausė, kodėl. Mergina atsakė, kad šie trys žodžiai nuolat primena ne tik jai, bet ir kitiems, kad ji yra lietuvė. Jei žmonės nesupranta, ką reiškia šie žodžiai, visada klausia ir reaguoja į atsakymą labai gražiai.

Kai bendraklasiai klausia, ar Rūta neplanuoja žaisti už Angliją, sportininkė visada sako, kad sportuoja todėl, kad galėtų žaisti už Lietuvą. „Nesvarbu, kur gyvenu – aš esu lietuvė, Lietuvos pilietė ir nenorėčiau, kad būtų kitaip. Patriotiškumas man yra svarbi sportinės karjeros dalis“, – sako Rūta.

Tenisininkė visada mielai grįžta į Lietuvą aplankyti draugų ir šeimos, kuri gyvena Klaipėdoje. Ji ypač pasiilgsta močiutės gaminamo valgio. „Močiutė visada nori žinoti iš anksto, kada aš grįšiu į Lietuvą ir ko norėsiu valgyti. Ji visada pagamina, ko aš prašau. Ir būna labai skanu…“ – pasakoja sportininkė.

Žurnalistė paklausė, ar sportininkė ką nors turi, kas jai primena Lietuvą. Rūta atsakė, kad medaliono ar kažko panašaus ji neturi, bet namie visada yra lietuviškų žolelių arbatos ir lietuviško medaus.

|  |  |
| --- | --- |
| **0** Rūtai yra aštuoniolika metų. | |
| **A** *teisingas* | **B** *neteisingas* |
| **16** Šiuo metu mergina gyvena ne Lietuvoje. | |
| **A** *teisingas* | **B** *neteisingas* |
| **17** Sakinys „Mes už Lietuvą!“ parašytas angliškai. | |
| **A** *teisingas* | **B** *neteisingas* |
| **18** Sportininkė žaidžia už Angliją. | |
| **A** *teisingas* | **B** *neteisingas* |
| **19** Rūta labai mėgsta močiutės valgius. | |
| **A** *teisingas* | **B** *neteisingas* |
| **20** Merginai Lietuvą primena medalionas. | |
| **A** *teisingas* | **B** *neteisingas* |

**Rašymas** *(21–25)*

***Jūs gavote elektroninį laišką iš draugės.***

***Parašykite jai atsakymą (30–35 žodžius).***

***Laiške parašykite apie 3 dalykus:***

***a) kaip jūs dabar gyvenate;***

***b) apie kelionę į Lietuvą (atsakykite į draugės klausimus);***

***c) apie tai, ką norite pamatyti Lietuvoje.***



